
แผนยุทธศาสตร์การพัฒนาองค์การบริหารส่วนตำบลนางหลง (2559–2563) 
เป็นยุทธศาสตร์ที่ได้จัดทำขึ้น ภายใต้กระบวนการมีส่วนร่วมของประชาชนจากทุกภาคส่วนในสังคมที่ได้รวมพลังร่วมกันระดมความคิด กำหนดวิสัยทัศน์ร่วมของประชาคมในองค์การบริหารส่วนตำบล และร่วมจัดทำรายละเอียดของยุทธศาสตร์การพัฒนาด้านต่าง ๆ โดยสอดคล้องกับนโยบายของรัฐบาล แผนพัฒนาเศรษฐกิจและสังคมแห่งชาติ ฉบับที่ 11  (พ.ศ. ๒๕๕๕-๒๕๕๙)ยุทธศาสตร์พัฒนาจังหวัดนครศรีธรรมราช
(พ.ศ.2557-2560) ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราช และนโยบายการพัฒนาของผู้บริหารองค์การบริหารส่วนตำบลนางหลง
แผนยุทธศาสตร์การพัฒนาองค์การบริหารส่วนตำบลนางหลง  ที่นำทิศทางการพัฒนาองค์การบริหารส่วนตำบล   ภายใต้การมีวิสัยทัศน์ร่วมของประชาคมหมู่บ้าน/ตำบล   และที่ได้พิจารณาจุดแข็ง จุดอ่อน โอกาส และอุปสรรคแล้วจึง ได้กำหนดยุทธศาสตร์และแนวทางการพัฒนาที่จะนำไปสู่การพัฒนาอย่างสมดุลมีคุณภาพและยั่งยืน ด้วยการเสริมสร้างรากฐานทางเศรษฐกิจและสังคมในองค์การบริหารส่วนตำบล ให้อยู่ดีมีสุข ควบคู่ไปกับการ พัฒนาที่มุ่งคุณภาพในทุกด้าน โดยเฉพาะการเสริมสร้างคนให้มีความรู้ มีภูมิปัญญา รู้เท่าทันโลกปัจจุบัน ซึ่งการดำเนินตามแผนยุทธศาสตร์พัฒนาองค์การบริหารส่วนตำบล   จะบังเกิดผลอย่างเป็นรูปธรรมได้นั้นจำเป็นต้องอาศัยพลังการมีส่วนร่วมของประชาคมหมู่บ้านประชาคมตำบล ร่วมกันบริหารการเปลี่ยนแปลงให้เกิดการเปลี่ยนแปลงโครงการ กิจกรรม ไปสู่การปฏิบัติอย่างจริงจังและต่อเนื่องต่อไป
คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูล นำมาวิเคราะห์เพื่อจัดทำร่างแผนยุทธศาสตร์การพัฒนาแล้วเสนอคณะกรรมการพัฒนาท้องถิ่น และคณะกรรมการพัฒนาท้องถิ่นพิจารณาร่างแผนยุทธศาสตร์การพัฒนา เสนอผู้บริหารพิจารณาเพื่อเสนอร่างแผนยุทธศาสตร์การพัฒนาต่อสภาองค์การบริหารส่วนตำบลนางหลง  ต่อไป

